
За нас - авторите и издателите на тематичния календар „Български черноморски фарове`2010” (а вероятно и за всички, които подкрепиха идеята), е важно да узнаем как се възприема от хората нашия труд. Безспорно, една от най-интересните за нас групи е българската учаща младеж. Тъкмо заради това, с голям интерес очаквахме резултатите от една анкета. Тя бе проведена по инициатива на  ръководството и преподавателите на  Професионалната гимназия по туризъм „Проф. А. Златаров” – Бургас. На календара и на българските черноморски фарове като туристически ресурс бяха посветени специални учебни часове и проведена анкета със свободни отговори сред ученици от последния курс на гимназията. Това стана в часове по география на туризма.

С любезното разрешение на Професионалната гимназия по туризъм „Проф. А. Златаров” ние разпространяваме получените отговори до всички,  за които според нас те биха представлявали интерес.

От нас ще добавим, че в непринудената оценка на учениците от бургаската гимназия, ние получихме една от най–топлите оценки и най– вдъхновяващите отзиви. Анкетата ни донесе удовлетворение от близо тримесечният ни труд по подготвянето и издаването на първия тематичен календар у нас, посветен на българските черноморски фарове.
От авторите и издателите на 
календара  „Български черноморски фарове`2010”
СНЕЖАНКА, XI “б”

България притежава много туристически обекти, които предизвикват голямо внимание в туристите, които посещават нашата страна. Едни от тези обекти са нашите черноморски фарове. Те са едно великолепно наследство. Тези фарове са забелязани не само от туристите, но и от европейски ценители.

ЯНИТА, XI”г” 
От календара ми хареса изгледа на Варна, моста в гр. Бургас, също така и 12-те фара, които са изложени на снимки.

ДЕЯН Н., XI “г”, 

В календара ми хареса най-много Бургас и Калиакра. Добре се е получила колекцията от брегове.

ВИКТОР, XI “г”,

Календарът показва красотата на българското Черноморие. Календарът показва водещите “светофари” - фарове на България. Календарът показва красивата връзка между България и света.

ДАНИЕЛА, XI “г”

Замисълът на календара е много добър. Представена е малка, важна информация за някои градове по Черноморието, която е допълнена с красиви снимки. С този календар създателите му създават усещане за спокойствие и уют, особено на жителите живеещи в градовете и околностите им илюстрирани и описани макар и на кратко на него.

МАРИНА, XI “г”

Този календар за българките черноморски фарове е много хубав. Интересно в него е, че от него научаваме не само датите, но и много интересна информация. Тези фарове са забележителност в градовете, в които се намират. Всички са различни по големина и форма. Те са построени по различно време. На мене ми харесват такива календари, защото винаги чета информацията в тях и научавам нови и интересни неща.

ГЕРГАНА, XI “г”

Календарът ми допадна, защото от него научих за места, за които не бях чувала до сега. Научих за интересни и нови места, които могат да се посетят. А освен информация има снимки, от които могат да се видят фаровете и градовете.
ЗОРНИЦА, XI “г”

В календарът, който разгледах, специално на мен ми бяха показани гледки от различни общини на места където не съм била. Имаше снимки и на няколко фарове в България, но те не са достатъчни. Като цяло, той е интересен. Показват ни се снимки и картини от нашата страна.

ДЕСИСЛАВА, XI “г”

Календарът е много по-различен от другите видове календари. Има картини и снимани забележителности от всяка област. Информацията е полезна и много интересна. Човек с поглеждането на календара, му се приисква да посети всяка една от областите и да разбере нещо повече за всяка една област, град и забележителност.

ПЕТЯ, XI “г”

В календара ми хареса най-вече хубавите картинки на фаровете. Най-много от всички ми направи впечатление фарът на о-в “Св.Анастасия”. Има и много подробна, описателна информация за всеки един от фаровете и за общините, в които се намираме.

ВИОЛЕТА К., XI “г”

За календарът: красиви гледки, пейзажи, снимки, любопитни факти и история на обектите. Една красива идея със страхотен замисъл.

КРЕМЕНА, XI “г”

От този календар може да се научи много информация. Изобразява фаровете по Черноморието и природата. Подходящ е за офиси.

СВЕТЛА, XI “г”

В календарът аз видях много красиви пейзажи, градчета, които дори не бях чувала - с най-интересните неща; забележителности, с които са известни, много фарове които се намират в морските ни градчета.

РУСЛАН , XI “г”

Фаровете на България са 40 на брой, а 12 от тях – най-известните са изложени в календара за 2010 г. с кратка информация и снимки. Най-много ми харесаха фаровете на нос Калиакра и о-в Св.Анастасия. Фаровете се използват за упътване на корабите.

ВИОЛЕТА П., XI “г”

Календарът е много добър. Снимките са придружени с кратка и точна информация за показания регион. Снимките са добре подредени. Описва някои области от бургаския регион, интересни както в региона, така и извън него.

ДОБРИН, XI “г”

Календарът е интересен и пълен с любопитна информация. Също така съдържа картинки, показващи красотата на обектите, които си заслужава да посети всеки човек.

ДИЯНА, XI “г”

Черноморските фарове са от огромно значение за корабоплаването. Те оповестяват моряците за скали и плитчини още от древността до наши дни. В миналото са работели с нафта, но с течение на времето са модернизирани. Фаровете са с характерната куловидна форма и пробляскваща бяла светлина, с определен период на проблясване. Видимостта е различна в зависимост на лупата. Данни за фаровете по нашето Черноморие има още от 1300 г. и винаги ще останат незаменим ориентир в корабоплаването.

НИКОЛАЙ , XI “г”

Календарът съдържа интересна информация и данни, които биха заинтересували хора от всички социални среди. От календарът се разбира, че в България има 40 фара. Също така, всеки регион си има “знаменитост” – забележителност, достойна за посещение.

ЦВЕТАН 
Харесват ми много снимките, които сте сложили във вашия календар. Всичките фарове и птици бяха уникални. Някои фарове трябва да се ремонтират, защото са под всяка критика. За календара давам най-много 5 лв. Най-много от снимките ми харесаха фаровете във Варна и моста в Бургас, а в Поморие беше под всякаква критика. В Поморие фарът трябва да се събори, защото е опасен за живота на хората.

ДАНИЕЛ , XI “г”

Според мен, календарът представлява една интересна съвкупност от снимки и карти, способен да грабне всеки поглед дори и от бързо и нехаещо вглеждане от разстояние.
СОФИЯ, XI “г”

Моето мнение: Мисля, че българското крайбрежие е изключително богато и представя страхотни условия за туризъм и почивка. Развитият туризъм привлича много туристи, като допринася за развитието на страната. Могат да се посетят много туристически обекти, един от тях са и морските фарове. Те са 40 само у нас. Можем да видим как показват пътя на мореплавателите и чрез тях се ориентират по нашето крайбрежие.

ГЕРГАНА, XI “г”

Българските черноморски фарове са символ на българската природа и красота на Черноморието. Те са знак, че морето свършва там и е ориентир за мореплавателите, че наближава бряг или пристанище.В календара е описана всяка история за фаровете, която носи полезна информация на читателя.

СТЕЛИАНА , XI “г”

Българските фарове са красиви и са богато наследство. От календара получаваме богата информация за фаровете по българското Черноморие. Фаровете предизвикват възхищение  от всекиго с различните си форми и архитектура. Те са богато културно наследство. От календарът получаваме изчерпателна информация за всеки един фар по Черноморието ни. Фаровете са указателни знаци за всички кораби.

ИВА , XI “г”

Мисля, че с този календар се показва красотата на България. Описани са българските черноморски фарове. Показано е, че в България има развит черноморски туризъм и изключително богата природа.Нейната природа се изразява с тези фарове. Те ориентират мореплавателите, че наближават бряг или пристанище.

ГАЛИНА , XI “б”

Календарът на 2010 г. “Българските черноморски фарове” е поучителен. Научаваме коя година са построени, от кого и къде. Това са български забележителности, на които всеки човек би се радвал. Те са много важни за корабоплаването. Фаровете осветяват пътя край крайбрежието, помагайки на много кораби.

АЙШЕ, XI “б”

Фаровете са туристически обекти, които са много интересни за разглеждане. С тяхна помощ корабите се ориентират по-добре. През нощта са най-хубави, когато светлината им достига до километри. Те трябва да се показват на всички туристи, които пристигат в крайбрежието, защото са забележителности, на които всеки човек би се радвал като ги види.

